Regierung Thorn-Vouel-Berg

D'Regierung Thorn-Vouel ass aus de Chamberwale vum 26. Mee 1974 ervirgaangen. Et war eng Koalitiounsregierung aus DP an LSAP, déi de 15. Juli 1974 vereedegt gouf an aus 8 Ministeren an 3 Staatssekretäre bestanen huet. Et war dëst déi éischt Regierung zanter 30 Joer ouni CSV-Bedeelegung.

Den 21. Juli 1976 koum et zu enger éischter Ëmbildung, wéi de Raymond Vouel demissionéiert huet, fir Member vun der Europäescher Kommissioun ze ginn. De Benny Berg gouf Vizepresident vun der Regierung, an de Jacques Poos, deen nei derbäikomm ass, gouf Finanzminister amplaz vum Vouel.

Déi sou entstane Regierung Thorn-Berg gouf de 16. September 1977 eng lescht Kéier ëmgebilt, wéi de Marcel Mart zeréckgetruede war. De Gaston Thorn huet dem Mart seng Portefeuillë Wirtschaft a Mëttelstand iwwerholl (an de Sport dem Emile Krieps iwwerlooss). De Josy Barthel, deen nei bäikoum, krut den Transport an d'Energie, d'Ëmwelt an den Tourismus.

Zesummesetzung
Vum 15. Juli 1974 bis den 21. Juli 1976
 Gaston Thorn (DP), President vun der Regierung, Staatsminister; Minister fir Aussebezéiungen, Aussenhandel; Minister fir Sport
 Raymond Vouel (LSAP), Vizepresident vun der Regierung; Finanzminister
 Marcel Mart (DP), Minister fir Wirtschaft, Minister fir Mëttelstand an Tourismus; Minister fir Transport an Energie
 Emile Krieps (DP), Minister fir Gesondheet an Ëmwelt, Minister vun der Fonction publique; Arméiminister
 Joseph Wohlfart (LSAP): Inneminister
 Robert Krieps (LSAP): Minister fir Bildung, Justizminister, Kulturminister 
 Jean Hamilius (DP), Minister fir Landwirtschaft a Wäibau; Bauteminister
 Benny Berg (LSAP): Minister fir Aarbecht a Sozialversécherung,Familljeminister; Minister fir Soziale Wunnengsbau a Sozial Solidaritéit
 Albert Berchem (DP): Staatssekretär am Landwirtschafts- a Wäibauministère
 Guy Linster (LSAP): Staatssekretär am Bildungsministère
 Maurice Thoss (LSAP): Staatssekretär am Ministère fir Aarbecht a Sozialversécherung,Familljeminister; Minister fir Soziale Wunnengsbau a Sozial Solidaritéit

Vum 21. Juli 1976 bis de 16. September 1977
 Gaston Thorn (DP), President vun der Regierung, Staatsminister; Minister fir Aussebezéiungen, Aussenhandel; Minister fir Sport
 Benny Berg (LSAP), Vizepresident vun der Regierung; Minister fir Aarbecht a Sozialversécherung,Familljeminister; Minister fir Soziale Wunnengsbau a Sozial Solidaritéit
 Marcel Mart (DP), Minister fir Wirtschaft, Minister fir Mëttelstand an Tourismus; Minister fir Transport an Energie
 Emile Krieps (DP), Minister fir Gesondheet an Ëmwelt, Minister vun der Fonction publique; Arméiminister;
 Joseph Wohlfart (LSAP): Inneminister
 Robert Krieps (LSAP): Minister fir Bildung, Justizminister, Kulturminister 
 Jean Hamilius (DP): Minister fir Landwirtschaft a Wäibau; Bauteminister
 Jacques Poos (LSAP): Finanzminister
 Albert Berchem (DP): Staatssekretär am Landwirtschafts- a Wäibauministère
 Guy Linster (LSAP): Staatssekretär am Bildungsministère
 Maurice Thoss (LSAP): Staatssekretär am Ministère fir Aarbecht a Sozialversécherung,Familljeminister; Minister fir Soziale Wunnengsbau a Sozial Solidaritéit

Vum 16. September 1977 bis de 16. Juli 1979
 Gaston Thorn (DP): President vun der Regierung, Staatsminister; Minister fir Aussebezéiungen an Aussenhandel; Minister fir Wirtschaft, Minister fir Mëttelstand.
 Benny Berg (LSAP): Vizepresident vun der Regierung; Minister fir Aarbecht a Sozialversécherung,Familljeminister; Minister fir Soziale Wunnengsbau a Sozial Solidaritéit
 Emile Krieps (DP): Minister fir Gesondheet, Minister vun der Fonction publique; Arméiminister; Sportminister
 Joseph Wohlfart (LSAP): Inneminister
 Robert Krieps (LSAP): Minister fir Bildung, Justizminister, Kulturminister 
 Jean Hamilius (DP): Minister fir Landwirtschaft a Wäibau; Bauteminister
 Jacques Poos (LSAP): Finanzminister
 Josy Barthel (DP): Minister fir Transport an Energie, Ëmweltminister, Tourismusminister
 Albert Berchem (DP): Staatssekretär am Landwirtschafts- a Wäibauministère
 Guy Linster (LSAP): Staatssekretär am Bildungsministère
 Maurice Thoss (LSAP): Staatssekretär am Ministère fir Aarbecht a Sozialversécherung,Familljeminister; Minister fir Soziale Wunnengsbau a Sozial Solidaritéit

 Kuckt och 
 Atomzentral vu Remerschen (Projet)
 Kueb (Gebai)
 Doudesstrof zu Lëtzebuerg
 Lëscht vun de lëtzebuergesche Premierministeren

 Um Spaweck 

 Steve Bissen, Historischer Machtwechsel op wort.lu den 13. August 2018 an an der Drockversioun vum Luxemburger Wort vum 13. August 2018, Säit 2

Thorn-Vouel-Berg